12. ฐานะการเงินและผลการดำเนินงาน

งบการเงิน

รายละเอียดข้อมูลงบการเงินของบริษัทฯ ณ วันที่ 31 ธันวาคม 2550 และ 2549
ได้แสดงไว้ในเอกสารแนบ 3

12.1.1 สรุปรายงานการสอบบัญชี

รายงานผู้สอบบัญชีสำหรับงบการเงินของบริษัทฯ ในปี 2545-2548 ตรวจสอบโดย บริษัท เคพีเอ็มจี
ภูมิไชย สอบบัญชี จำกัด

ในปี 2549-2550 ตรวจสอบโดย บริษัท เอเอ็นเอส ออดิท จำกัด

รายงานผู้สอบบัญชีดังกล่าวในวรรคก่อน ได้ให้ความเห็นอย่างไม่มีเงื่อนไขว่า
งบการเงินได้แสดงฐานะการเงินและผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

12.1.2 ตารางสรุปงบการเงิน

บริษัท อาร์เอส จำกัด (มหาชน)

ตารางสรุปงบการเงินรวม

ณ วันที่ 31 ธันวาคม 2548-2550

[]

บริษัท อาร์เอส จำกัด (มหาชน)

ตารางสรุปงบการเงินรวม (ต่อ)

ณ วันที่ 31 ธันวาคม 2548-2550

[]

หมายเหตุ * จัดประเภทรายการใหม่ตามงบการเงินปี 2550

บริษัท อาร์เอส จำกัด (มหาชน)

ตารางสรุปงบกำไรขาดทุนรวม

สำหรับปีสิ้นสุดวันที่ 31 ธันวาคม 2548-2550

[]

หมายเหตุ * ในปี 2548
บริษัทฯได้มีการทบทวนเกี่ยวกับนโยบายในการพิจารณาการด้อยค่าของสินทรัพย์
ค่าเผื่อสินค้าเสื่อมสภาพ
และค่าเผื่อการรับคืนสินค้าใหม่เพื่อให้มูลค่าทางบัญชีสะท้อนกับประโยชน์เชิงเศรษฐกิจที่คาดว่าจะได้รับในอนาคต
เป็นผลให้เกิดขาดทุนจากค่าเผื่อดังกล่าวรวม 403.2 ล้านบาท อย่างไรก็ดี ในปี 2549 และ 2550
บริษัทมีการบริหารจัดการสินค้าคงเหลือให้มีประสิทธิภาพมากขึ้น
รวมถึงควบคุมปริมาณสินค้าที่ขายให้อยู่ในระดับที่เหมาะสม
เป็นผลให้มีการกลับรายการค่าเผื่อดังกล่าว จำนวน 42.1 ล้านบาท และ 19.8 ล้านบาท
ตามลำดับ

ที่มา : ฝ่ายจัดการของบริษัทฯ ได้นำงบการเงินสำหรับปี 2549 และ 2548
มาจัดประเภทรายการใหม่ตามโครงสร้างรายได้ของกลุ่มธุรกิจ

12.1.3 อัตราส่วนทางการเงิน

บริษัท อาร์เอส จำกัด (มหาชน)

อัตราส่วนทางการเงินที่สำคัญรวม

ณ วันที่ 31 ธันวาคม 2548-2550 []

ที่มา : อัตราส่วนทางการเงินที่สำคัญปี 2549 คำนวณจากงบการเงินปี 2549
ที่มีการจัดประเภทรายการใหม่ตามงบการเงินปี 2550

12.2 คำอธิบายและการวิเคราะห์ของฝ่ายจัดการ

คำอธิบายและบทวิเคราะห์ของฝ่ายจัดการในส่วน 12 นี้ได้จัดทำขึ้นจากผลประกอบการของบริษัท
อาร์เอส จำกัด (มหาชน) และบริษัทในเครือ (“บริษัทฯ”)
ตามงบการเงินที่ผ่านการตรวจสอบจากผู้สอบบัญชีสำหรับปีสิ้นสุดวันที่ 31 ธันวาคม 2550, 2549
และ 2548 เพื่อประโยชน์ในการแสดงภาพผลประกอบการโดยรวมของกลุ่มบริษัท
โดยได้มีการจัดแบ่งกลุ่มธุรกิจ ออกเป็น 5 กลุ่ม ได้แก่ ธุรกิจเพลง ธุรกิจดิจิตอล ธุรกิจโชว์บิซ
ธุรกิจภาพยนตร์ และธุรกิจสื่อ ซึ่งเป็นกลุ่มธุรกิจหลักของบริษัทฯ

12.2.1 ผลการดำเนินงานที่ผ่านมาของแต่ละกลุ่มธุรกิจ

 งบการเงินสำหรับสำหรับปี สิ้นสุดวันที่ 31 ธันวาคม 2550, 2549 และ 2548 บริษัทมีรายได้ซึ่งสามารถจำแนกตามกลุ่มธุรกิจต่างๆ ได้ดังนี้ 

[]

ที่มา : ฝ่ายจัดการของบริษัทฯ ได้นำงบการเงินสำหรับปี 2549 และ 2548
มาจัดประเภทรายการใหม่ตามโครงสร้างรายได้ของกลุ่มธุรกิจ

งบการเงินสำหรับปี 2550 เมื่อเปรียบเทียบกับ งบการเงินสำหรับปี 2549
แสดงภาพรวมของผลการดำเนินงาน ดังนี้

งบการเงินรวมของบริษัทฯสำหรับปี สิ้นสุดวันที่ 31 ธันวาคม 2550 แสดงผลขาดทุนสุทธิจำนวน
121.7 ล้านบาท เปลี่ยนแปลงลดลงจากปี 2549 จำนวน 276.3 ล้านบาท ซึ่งแสดงผลกำไรสุทธิ
จำนวน 154.7 ล้านบาทโดยมีสาเหตุหลักดังนี้

รายได้

รายได้รวมสำหรับปี สิ้นสุดวันที่ 31 ธันวาคม 2550 มีจำนวน 2,515.9 ล้านบาท ลดลงสุทธิจากปี
2549 จำนวน 624.3 ล้านบาท หรือร้อยละ 19.9 สามารถอธิบายจำแนกตามกลุ่มธุรกิจต่างๆ
ได้ดังนี้

รายได้ธุรกิจเพลงและดิจิตอล

ในปี 2550 บริษัทฯมีรายได้ในกลุ่มธุรกิจเพลงและดิจิตอลจำนวน 908.3 ล้านบาท ลดลงจากปี
2549 จำนวน 228.5 ล้านบาท คิดเป็นร้อยละ 20.1
สาเหตุหลักมาจากการลดลงของรายได้จัดเก็บลิขสิทธิ์ร้อยละ 23.8 เนื่องจากในปี 2549
มีการขายลิขสิทธิ์ให้กับลูกค้ารายใหญ่ (corporate bulk sale)
และมีรายได้ส่วนแบ่งค่าลิขสิทธิ์จากการขายวีซีดีงานคอนเสิร์ตคาราบาว-ปาน
รายได้จากการจัดจำหน่ายสินค้าเพลงลดลงสุทธิร้อยละ 22.2 จากการลดจำนวนอัลบั้มที่วางแผง
รวมถึงมีการควบคุมปริมาณสินค้าที่ออกจำหน่ายให้เหมาะสมกับสภาวะตลาดในปัจจุบัน

รายได้ธุรกิจโชว์บิซ

ในปี 2550 บริษัทฯมีรายได้ในกลุ่มธุรกิจโชว์บิซ จำนวน 540.0 ล้านบาท ลดลงจากปี 2549
จำนวน 21.4 ล้านบาท คิดเป็นร้อยละ 3.8
สาเหตุหลักมาจากการลดลงของงานโครงการราชการทั้งปริมาณงานที่ส่งมอบรวมถึงรายได้เฉลี่ยต่องานลดลง
อย่างไรก็ดี ในปี 2550 มีรายได้จากการจัดคอนเสิร์ตศิลปินต่างประเทศเพิ่มขึ้น ได้แก่
คอนเสิร์ตคริสติน่า อากีเลร่า นอกจากนี้ มีการลงทุนเพิ่มในบริษัทย่อยแห่งหนึ่ง
ซึ่งดำเนินธุรกิจจัดงานคอนเสิร์ตและกิจกรรมการตลาด โดยในปี 2550 มีการจัดคอนเสิร์ตจำนวน 3
งาน ได้แก่ คอนเสิร์ต KTC Winter LOVEiS, คอนเสิร์ต GBOB และคอนเสิร์ต 3B&Playboy

รายได้ธุรกิจภาพยนตร์

ในปี 2550 บริษัทฯมีรายได้ในกลุ่มธุรกิจภาพยนตร์ 296.3 ล้านบาท เพิ่มขึ้นจากปี 2549 จำนวน
64.9 ล้านบาท คิดเป็นร้อยละ 28.0 สาเหตุหลักมาจากภาพยนตร์ที่ออกฉายในปี 2550
สามารถทำรายได้จากโรงภาพยนตร์ (box office) ได้ดีกว่าภาพยนตร์ที่ออกฉายในปี 2549
รวมถึงภาพยนตร์บางเรื่องบริษัทฯ มีการปรับกลยุทธ์ โดยดึงพันธมิตรเข้ามาเป็นผู้สนับสนุน
เพื่อลดความเสี่ยงจากการนำภาพยนตร์ออกฉาย

ในปี 2550 บริษัทฯมีภาพยนตร์ที่ออกฉายในโรงภาพยนตร์ ทั้งสิ้น 5 เรื่อง ได้แก่เรื่อง ผีไม้จิ้มฟัน,
เมล์นรกหมวยยกล้อ, รักนะ 24 ชั่วโมง, บ้านผีสิง และ โปงลางสะดิ้ง
และภาพยนตร์ที่ฉายต่อเนื่องจากปลายปี 2549 มีจำนวน 1 เรื่อง ได้แก่ แสบสนิทศิษย์ส่ายหน้า
ในขณะที่ปี 2549 มีภาพยนตร์ออกฉาย 5 เรื่องเช่นกัน ได้แก่ ผีเสื้อสมุทร, ไทยถีบ, รักจัง,
ผีคนเป็น และ แสบสนิทศิษย์ส่ายหน้า

รายได้ธุรกิจสื่อ

ในปี 2550 บริษัทฯมีรายได้ในกลุ่มธุรกิจสื่อ 685.2 ล้านบาท ลดลงจากปี 2549 จำนวน 441.0
ล้านบาท คิดเป็นร้อยละ 39.2 สาเหตุหลักมาจากการลดลงของธุรกิจสื่อโทรทัศน์ร้อยละ 64.6
จากการลดลงของเวลาออกอากาศของประเภทรายการโทรทัศน์ที่ไม่ใช่เพลง
ในส่วนของธุรกิจสื่อวิทยุรายได้ลดลงจากปี 2549 ร้อยละ 20.3 จากการลดลงของจำนวนคลื่นวิทยุ
อย่างไรก็ดี ในระหว่างปี 2550 บริษัทฯได้ขยายตัวเข้าสู่ธุรกิจสื่อในโมเดิร์นเทรด เป็นผลให้ในปี
2550 บริษัทฯมีรายได้จากการขายโฆษณาในสื่อโมเดิร์นเทรดเพิ่มขึ้น

ต้นทุน ค่าใช้จ่ายขายบริหาร อัตรากำไรขั้นต้น อัตรากำไรจากการดำเนินงาน และ อัตรากำไรสุทธิ

ต้นทุนขายและผลิตสำหรับปี สิ้นสุดวันที่ 31 ธันวาคม 2550 มีจำนวน 1,842.9 ล้านบาท
ลดลงจากปี 2549 จำนวน 388.5 ล้านบาท คิดเป็นร้อยละ 17.4
สาเหตุหลักมาจากการลดลงของต้นทุนค่าเช่าเวลา และ ต้นทุนผลิต / รับจ้างผลิตงาน
ซึ่งเป็นไปตามสัดส่วนเดียวกันกับรายได้ที่ลดลง

อัตรากำไรขั้นต้นของบริษัทฯสำหรับปี สิ้นสุดวันที่ 31 ธันวาคม 2550 เท่ากับร้อยละ 25.0
ใกล้เคียงกับ ปี 2549 ซึ่งมีอัตรากำไรขั้นต้นร้อยละ 27.5
เนื่องจากมีการลดลงของรายได้และต้นทุนในสัดส่วนที่ใกล้เคียงกัน

ค่าใช้จ่ายในการขายและบริหารสำหรับปี สิ้นสุดวันที่ 31 ธันวาคม 2550 มีจำนวน 785.8 ล้านบาท
เพิ่มขึ้นจากปี 2549 จำนวน 58.6 ล้านบาท คิดเป็นร้อยละ 8.1
สาเหตุหลักมาจากการบันทึกประมาณการผลขาดทุนจากค่าเผื่อต่างๆเพิ่มขึ้นจากปี 2549
คิดเป็นร้อยละ 270.2 จากการยกเลิกการแสดงของเดวิด คอปเปอร์ฟิลด์
และจากลิขสิทธิ์อุลตร้าแมน รวมถึงภาพยนตร์ที่นำออกฉายต้นปี 2551 ทั้งนี้
หากไม่รวมประมาณการผลขาดทุนของค่าเผื่อต่างๆแล้ว ค่าใช้จ่ายขายและบริหารในปี 2550
ลดลงจากปี 2549 คิดเป็นร้อยละ 3.0

อัตรากำไรจากการดำเนินงาน และอัตรากำไรสุทธิของบริษัทฯสำหรับปี สิ้นสุดวันที่ 31 ธันวาคม
2550 เท่ากับร้อยละ (7.0) และ (4.8) ตามลำดับ ลดลงจากปี 2549 ซึ่งมีอัตราร้อยละ 3.9
และ 4.9 ตามลำดับ สาเหตุหลักมาจากการบันทึกประมาณการผลขาดทุนเพิ่มขึ้น
และจากการที่บริษัทเริ่มขยายธุรกิจไปสู่ช่องทางใหม่ๆ ตั้งแต่ปลายปี 2549 และระหว่างปี 2550
ซึ่งธุรกิจดังกล่าวยังขยายตัวไม่เต็มที่ เป็นผลให้เกิดขาดทุนในช่วงเริ่มต้น อย่างไรก็ดี
บริษัทฯเชื่อมั่นว่า หากธุรกิจขยายตัวเต็มที่ จะสามารถสร้างมูลค่าให้กับบริษัทฯต่อไป

อนึ่ง บริษัทขอเรียนชี้แจงเพิ่มเติมถึงผลกระทบจากนโยบายบัญชีการบันทึกเงินลงทุนในบริษัทย่อย ดังนี้

ปี 2550
บริษัทได้เปลี่ยนแปลงนโยบายการบัญชีสำหรับเงินลงทุนในบริษัทย่อยจากวิธีส่วนได้เสียมาเป็นวิธีราคาทุนในงบการเงินเฉพาะบริษัท
เพื่อให้เป็นไปตามประกาศของสภาวิชาชีพบัญชี
ดังนั้นบริษัทจึงได้ปรับปรุงย้อนหลังงบการเงินเฉพาะบริษัทงวดก่อนที่นำมาเปรียบเทียบเสมือนว่าบริษัทได้บันทึกบัญชีเงินลงทุนในบริษัทย่อยตามวิธีราคาทุนมาโดยตลอด
เป็นเหตุให้กำไรสุทธิสำหรับปี สิ้นสุดวันที่ 31 ธันวาคม 2549 เพิ่มขึ้นจำนวนเงิน 55.3 ล้านบาท (
0.08 บาทต่อหุ้น) และกำไรสะสมยกมาต้นปี 2550 และ 2549 ลดลง จำนวนเงิน 115.5
ล้านบาท และ 170.9 ล้านบาท ตามลำดับ

อย่างไรก็ตาม
การเปลี่ยนแปลงนโยบายบัญชีดังกล่าวส่งผลต่อการแสดงรายการบัญชีที่เกี่ยวข้องกับเงินลงทุนในบริษัทย่อยในงบการเงินเฉพาะกิจการเท่านั้น
ไม่ได้มีผลกระทบต่อการจัดทำงบการเงินรวมและปัจจัยพื้นฐานการทำธุรกิจของบริษัทแต่อย่างใด

12.2.2 ฐานะการเงิน

12.2.2.1 ส่วนประกอบของสินทรัพย์

ณ วันที่ 31 ธันวาคม 2550 บริษัทฯมีสินทรัพย์รวมทั้งสิ้น 2,067.5 ล้านบาท โดยแบ่งสัดส่วนเป็น
สินทรัพย์หมุนเวียน ร้อยละ 65.7 และ สินทรัพย์ไม่หมุนเวียน ร้อยละ 34.3

สินทรัพย์รวมปี 2550 ลดลงจากปี 2549 ร้อยละ 3.0 มีสาเหตุหลักจากการลดลงของสินค้าคงเหลือ
– สุทธิร้อยละ 52.6 จากการควบคุมปริมาณสินค้าที่ผลิตไม่ให้เกินความต้องการของตลาด
รวมถึงมีการบริหารจัดการสินค้าคงเหลือให้อยู่ในปริมาณที่เหมาะสม ที่ดิน อาคารและอุปกรณ์
ลดลงสุทธิร้อยละ 33.3
จากการที่บริษัทย่อยแห่งหนึ่งได้ขายที่ดินและอาคารโรงงานให้แก่บุคคลภายนอกอันเนื่องมาจากการปรับเปลี่ยนกลยุทธ์ในการดำเนินธุรกิจของบริษัทฯ
นอกจากนี้ ลูกหนี้การค้าลดลงสุทธิร้อยละ 8.6 จากปริมาณการขายสินค้า/งานที่ลดลง

อย่างไรก็ดี การลดลงดังกล่าวสุทธิจากการเพิ่มขึ้นของสินทรัพย์ไม่มีตัวตน ร้อยละ 56.4
จากการเพิ่มขึ้นของลิขสิทธิ์กีฬาซึ่งมาจากการโอนค่าใช้จ่ายล่วงหน้ามาเป็นสินทรัพย์ไม่มีตัวตน
และจากการจ่ายชำระค่าลิขสิทธิ์ที่เพิ่มขึ้นระหว่างปี
อีกทั้งมีการเพิ่มขึ้นของสัมปทานสื่อในธุรกิจโมเดิร์นเทรดจากการขยายการลงทุนในบริษัทย่อยแห่งหนึ่ง

12.2.2.2 คุณภาพของสินทรัพย์

ลูกหนี้การค้า

ยอดลูกหนี้การค้าสำหรับงบการเงินรวม ณ วันที่ 31 ธันวาคม 2550, 2549 และ 2548
แยกตามอายุหนี้ที่ค้างชำระได้ดังนี้ :-

[]

ณ วันที่ 31 ธันวาคม 2550 บริษัทฯมีลูกหนี้การค้าจากบุคคลหรือนิติบุคคลภายนอกรวมสุทธิ 746.0
ล้านบาท ลดลงจากปี 2549 จำนวน 70.1 ล้านบาท
เนื่องจากบริษัทฯได้รับชำระหนี้ซึ่งเป็นไปตามปกติทางการค้า
รวมทั้งลดสัดส่วนรายได้จากการจัดจำหน่ายธุรกิจเพลงลงเพื่อให้สอดคล้องสภาพตลาดในปัจจุบันที่พฤติกรรมของผู้บริโภคที่เปลี่ยนแปลงไป

ลูกหนี้การค้าของบริษัทฯโดยส่วนใหญ่เป็นลูกหนี้การค้าจากกิจกรรมการค้าปกติ
ซึ่งบริษัทฯอาจมีข้อตกลงในการเรียกเก็บล่วงหน้าบางส่วน หรือ
ให้เครดิตเทอมซึ่งโดยเฉลี่ยอยู่ในระยะเวลา 60 - 90 วัน
ขึ้นอยู่กับประเภทของสินค้าหรือบริการที่ให้ ทั้งนี้
ระยะเวลาการค้างชำระของลูกหนี้โดยส่วนใหญ่เป็นไปตามระยะเวลาการให้สินเชื่อของบริษัทฯ
ยกเว้น ลูกหนี้ในส่วนของงานที่มาจากทางราชการ
ซึ่งจะเรียกเก็บได้ช้ากว่าระยะเครดิตเทอมที่ให้เนื่องมาจากระบบงานของทางราชการ
แต่อย่างไรก็ดี ความเสี่ยงจากการไม่ได้รับชำระหนี้จากลูกหนี้ดังกล่าวค่อนข้างต่ำ

- ค่าเผื่อหนี้สงสัยจะสูญ-ลูกหนี้การค้า

ณ 31 ธันวาคม 2550
บริษัทฯได้พิจารณาบันทึกค่าเผื่อหนี้สงสัยจะสูญสำหรับลูกหนี้การค้าเพิ่มขึ้นจำนวน 17.8 ล้านบาท
จากเดิม 54.5 ล้านบาทในปี 2549 เป็น 72.3 ล้านบาทในปี 2550
โดยบริษัทได้พิจารณาตั้งค่าเผื่อหนี้สงสัยจะสูญโดยใช้วิธีการพิจารณามูลหนี้ของลูกหนี้รายตัวที่มีแนวโน้มจะมีปัญหาในการจ่ายชำระ
และมีปัญหาในการติดตามทวงถามหนี้
ซึ่งมูลหนี้ที่จะนำมาใช้รวมในการพิจารณานั้นจะครอบคลุมถึงหนี้ทั้งหมดที่ลูกหนี้รายนั้นมีต่อบริษัทฯ
อย่างไรก็ดี บริษัทฯได้มีการติดตามทวงถามหนี้จากลูกหนี้อย่างเคร่งครัด
และมีการทบทวนค่าเผื่อหนี้สงสัยจะสูญในทุกงวดบัญชีอย่างสม่ำเสมอ
เพื่อให้มูลหนี้ที่คงเหลือในงบการเงินมีมูลค่าสะท้อนตามมูลหนี้ที่คาดว่าจะได้รับ

12.2.3 สภาพคล่อง

12.2.3.1 กระแสเงินสด

สำหรับปีสิ้นสุดวันที่ 31 ธันวาคม 2550 บริษัทฯมีเงินสดและรายการเทียบเท่าเงินสดเพิ่มขึ้น 37.5
ล้านบาท โดยมีเงินสดสุทธิใช้ไปในกิจกรรมดำเนินงาน 90.1 ล้านบาท
เงินสดสุทธิใช้ไปในกิจกรรมลงทุน 5.9 ล้านบาท และเงินสดสุทธิได้มาจากกิจกรรมจัดหาเงิน
133.5 ล้านบาท

เงินสดสุทธิใช้ไปในกิจกรรมดำเนินงานเกิดจากการจ่ายชำระค่าลิขสิทธิ์และค่าใช้จ่ายจากการดำเนินงานซึ่งเป็นไปตามปกติทางการค้า
ในขณะที่เงินสดสุทธิใช้ไปในกิจกรรมลงทุนส่วนใหญ่เกิดจากการลงทุนในสินทรัพย์ถาวรซึ่งเป็นผลมาจากแผนการขยายธุรกิจของบริษัทฯ
ส่วนเงินสดสุทธิได้มาจากกิจกรรมจัดหาเงินมาจากการเพิ่มขึ้นของเงินเบิกเกินบัญชีและเงินกู้ยืมจากสถาบันการเงินเพิ่มขึ้น
เพื่อนำมาใช้เป็นเงินทุนหมุนเวียนของบริษัทฯ และจ่ายชำระค่าลิขสิทธิ์ต่างๆ

12.2.3.2 อัตราส่วนสภาพคล่องที่สำคัญ

[]

ในปี 2550 บริษัทฯมีสภาพคล่องในการบริหารงานลดลงจากปี 2549 เล็กน้อย อย่างไรก็ตาม
บริษัทฯยังคงไม่มีปัญหาการขาดสภาพคล่องในการดำเนินงาน
เนื่องจากบริษัทฯสามารถหาแหล่งเงินกู้ยืมสำรองเพื่อใช้เป็นเงินทุนหมุนเวียนในบริษัทฯ

12.2.4 แหล่งที่มาของเงินทุน

12.2.4.1 หนี้สิน

ณ วันที่ 31 ธันวาคม 2550 บริษัทฯมีหนี้สินรวมจำนวน 1,164.5 ล้านบาท โดยหลักประกอบด้วย
เงินเบิกเกินบัญชีและเงินกู้ยืมระยะสั้นจากสถาบันการเงิน และเจ้าหนี้การค้า – อื่นๆ
ซึ่งเกิดจากการดำเนินงานตามปกติ

หนี้สินรวมปี 2550 เพิ่มขึ้นจากปี 2549 ร้อยละ 16.7
สาเหตุหลักเกิดจากการกู้ยืมเงินจากสถาบันการเงินเพิ่มขึ้นเพื่อนำมาจ่ายชำระค่าลิขสิทธิ์และใช้เป็นเงินทุนหมุนเวียนของบริษัทฯ

12.2.4.2 ส่วนของผู้ถือหุ้น

ณ วันที่ 31 ธันวาคม 2550 บริษัทฯมีส่วนของผู้ถือหุ้นจำนวน 903.1 ล้านบาท ลดลงจากปี 2549
ร้อยละ 20.4 จากการประกาศจ่ายเงินปันผลให้แก่ผู้ถือหุ้นจำนวน 105.0 ล้านบาท
และขาดทุนจากผลการดำเนินงานในปี 2550

ในระหว่างปี 2550 บริษัทฯโอนส่วนเกินมูลค่าหุ้น จำนวน 93.3 ล้านบาท
และทุนสำรองตามกฎหมาย จำนวน 5.6 ล้านบาท รวมเป็นเงิน 98.9 ล้านบาท
เพื่อชดเชยผลขาดทุนสะสม ตามมติที่ประชุมวิสามัญผู้ถือหุ้น เมื่อวันที่ 25 กันยายน 2550

12.2.4.3 อัตราส่วนหนี้สินต่อส่วนของผู้ถือหุ้น

[]

อัตราส่วนของหนี้สินต่อส่วนของผู้ถือหุ้นปี 2550 เพิ่มขึ้นจากปี 2549 เล็กน้อย
จากการใช้แหล่งเงินทุนภายนอกเพื่อนำมาบริหารงานภายในบริษัทฯมากขึ้น

12.3 ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

ผลกระทบที่เกิดขึ้นต่อกำไรต่อหุ้น มูลค่าทางบัญชีต่อหุ้น และอัตราผลตอบแทนต่อผู้ถือหุ้น
จากการออกและเสนอขายใบสำคัญแสดงสิทธิซื้อหุ้นสามัญ (warrant) มีดังนี้

ตามที่ประชุมวิสามัญผู้ถือหุ้นเมื่อวันที่ 29 พฤษภาคม 2550
มีมติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ จำนวน 175,000,000
หน่วย ให้แก่ผู้ถือหุ้นเดิมตามสัดส่วนการถือหุ้น และอนุมัติใหจัดสรรหุนเพิ่มทุน จํานวน
175,000,000 หุน มูลคาที่ตราไว หุนละ 1 บาท
สํารองไวเพื่อรองรับการใชสิทธิตามใบสําคัญแสดงสิทธิที่จะซื้อหุนสามัญดังกล่าว
ซึ่งหากผู้ถือใบสำคัญแสดงสิทธิทั้งหมดมีการใช้สิทธิแปลงสภาพ จะมีผลกระทบต่อกำไรต่อหุ้น
มูลค่าทางบัญชีต่อหุ้น และอัตราผลตอบแทนต่อผู้ถือหุ้น ซึ่งคำนวณเปรียบเทียบ ได้ดังนี้

[]

ที่มา :

1.  จำนวนหุ้นสามัญที่ใช้คำนวณแบบ Fully-Diluted
    คิดจากจำนวนหุ้นสามัญที่เรียกชำระแล้วทั้งหมด ณ วันที่ 31 ธันวาคม 2550
    รวมกับหุ้นสามัญที่รองรับการใช้สิทธิตามใบสำคัญแสดงสิทธิทั้งจำนวน

2.  ส่วนของผู้ถือหุ้นที่ใช้คำนวณแบบ Fully-Diluted คิดจากส่วนของผู้ถือหุ้น ณ วันที่ 31
    ธันวาคม 2550 รวมกับจำนวนทุนที่ออกเพื่อรองรับการใช้สิทธิตามใบสำคัญแสดงสิทธิทั้งจำนวน

3.  ในการคำนวณอัตราผลตอบแทนผู้ถือหุ้นใช้กำไรสุทธิสำหรับปีหารด้วยส่วนของผู้ถือหุ้นถัวเฉลี่ย

12.4 ค่าบริการวิชาชีพ

1)  ค่าตอบแทนจากการสอบบัญชี (Audit Fee)

  กลุ่มบริษัทจ่ายค่าตอบแทนการสอบบัญชี สำหรับปี 2550 และ 2549 เป็นจำนวนรวมทั้งสิ้น 2.7
  ล้านบาท และ 2.5 ล้านบาท

2)  บริการอื่น (Non-Audit Fee)

  ไม่มี